Ci Tarw Ffrengig

Brîd o gi sy'n tarddu o Ffrainc yw'r Ci Tarw Ffrengig (). Mae'n gi cymar a gwarchotgi addas.

 Hanes 
Datblygodd y Ci Tarw Ffrengig yn Ffrainc ar ddiwedd y 19eg ganrif drwy groesfridio cŵn brodorol bychain gyda Chŵn Tarw arffed.

 Golwg ac iechyd 
Mae'r Ci Tarw Ffrengig yn debyg i Gi Tarw bychain, ond un wahaniaeth yw ei glustiau mawr sy'n sefyll i fyny a gyda blaenau crynion iddynt, yn debyg i glustiau'r ystlum. Mae ei benglog yn wastad rhwng ei glustiau ac yn grwm uwchben y llygaid, a gan amlaf mae ganddo olwg bywiog sy'n wahanol i olwg sarrug neu bwdlyd y Ci Tarw. Mae'n tyfu i fod yn 28–33 cm (11–13 modfedd) o uchder ac yn pwyso 11–13 kg (24–29 o bwysau). Mae'n byw am dros 10 mlynedd.Hennessy, Kathryn (uwch-olygydd). The Dog Encyclopedia (Llundain, Dorling Kindersley, 2013), t. 267. Mae ganddo gôt fer a main, a all fod yn rhesog, melynllwyd, neu'n wyn.

 Cyfeiriadau 

Categori:Bridiau o gŵn
Tarw Ffrengig
Tarw Ffrengig